આવું લખાણ ચોંટાડ્યું હોવા છતાં કેટલાંક મોટા ગજાના લોકો મોંઘીદાટ ગિફ્ટ લઈને કલેક્ટર કચેરી પર પહોંચ્યા હતા. પોતાની ગિફ્ટ તો કલેક્ટર સ્વીકારશે જ એવો અહંમ રાખીને ત્યાં પહોંચેલા તમામને ત્યાંથી વીલા મોઢે પરત ફરવું પડ્યું હતું. કારણ કે કલેક્ટર પોતાના નિર્ણયમાં અડગ રહ્યા હતા. કોઈની પણ ગિફ્ટ કે મિઠાઈ સ્વીકારી જ નહીં. જે લોકો પુસ્તક લઇને પહોંચ્યા હતા તે તમામ પાસેથી પુસ્તકો સ્વીકાર્યાં હતાં. આખો દિવસ આગેવાનો, ઉદ્યોગપતિઓ, બિલ્ડરોની અવરજવર ચાલુ રહી હતી. જે તમામને આ અનુભવ થયો હતો.